### NN 150/2024 (20.12.2024.), Odluka o izmjenama Odluke o provedbi Uredbe (EU) br. 575/2013 u dijelu kojim se uređuju ulaganja kreditnih institucija u kvalificirane udjele izvan financijskog sektora i o ograničenju ulaganja kreditnih institucija u materijalnu imovinu

Hrvatska narodna banka

2468

Na temelju članka 89. stavka 3. Uredbe (EU) br. 575/2013 Europskog parlamenta i Vijeća od 26. lipnja 2013. o bonitetnim zahtjevima za kreditne institucije i investicijska društva i o izmjeni Uredbe (EU) br. 648/2012 (SL L 176, 27. 6. 2013.), kako je posljednji put izmijenjena Uredbom (EU) 2024/1623 Europskog parlamenta i Vijeća od 31. svibnja 2024. o izmjeni Uredbe (EU) br. 575/2013 u pogledu zahtjeva za kreditni rizik, rizik prilagodbe kreditnom vrednovanju, operativni rizik, tržišni rizik i minimalnu donju granicu (Tekst značajan za EGP) (SL L 1623, 19. 6. 2024.), članka 11. stavka 4. i članka 101. stavka 2. točke 5. Zakona o kreditnim institucijama (»Narodne novine«, br. 159/2013., 19/2015., 102/2015., 15/2018., 70/2019., 47/2020., 146/2020., 151/2022. i 145/2024.) te članka 43. stavka 2. točke 10. Zakona o Hrvatskoj narodnoj banci (»Narodne novine«, br. 75/2008., 54/2013. i 47/2020.) guverner Hrvatske narodne banke donosi

ODLUKU

O IZMJENAMA ODLUKE O PROVEDBI UREDBE (EU) BR. 575/2013 U DIJELU KOJIM SE UREĐUJU ULAGANJA KREDITNIH INSTITUCIJA U KVALIFICIRANE UDJELE IZVAN FINANCIJSKOG SEKTORA I O OGRANIČENJU ULAGANJA KREDITNIH INSTITUCIJA U MATERIJALNU IMOVINU

Članak 1.

U Odluci o provedbi Uredbe (EU) br. 575/2013 u dijelu kojim se uređuju ulaganja kreditnih institucija u kvalificirane udjele izvan financijskog sektora i o ograničenju ulaganja kreditnih institucija u materijalnu imovinu (»Narodne novine«, br. 22/2019.) u članku 1. riječi:

»kako je izmijenjena Uredbom (EU) 2017/2395 (SL L 345, 27. 12. 2017.«

zamjenjuju se riječima:

»kako je posljednji put izmijenjena Uredbom (EU) 2024/1623 Europskog parlamenta i Vijeća od 31. svibnja 2024. o izmjeni Uredbe (EU) br. 575/2013 u pogledu zahtjeva za kreditni rizik, rizik prilagodbe kreditnom vrednovanju, operativni rizik, tržišni rizik i minimalnu donju granicu (Tekst značajan za EGP) (SL L 1623, 19. 6. 2024.«.

Članak 2.

Članak 2. mijenja se i glasi:

»Odredbe ove Odluke primjenjuju se na kreditne institucije sa sjedištem u Republici Hrvatskoj koje su u skladu sa Zakonom o kreditnim institucijama dobile odobrenje za rad i podružnice kreditnih institucija iz treće zemlje koje su od Hrvatske narodne banke dobile odobrenje za osnivanje podružnice kreditne institucije iz treće zemlje.«

Članak 3.

Članak 3. mijenja se i glasi:

»Kreditna institucija dužna je primijeniti odredbu članka 89. stavka 3. točke a) Uredbe (EU) br. 575/2013, ako joj iznosi kvalificiranih udjela u društvima iz članka 89. stavka 1. Uredbe (EU) br. 575/2013 prelaze ograničenja propisana člankom 89. stavcima 1. i 2. te Uredbe.«

Članak 4.

U članku 4. stavak 1. točka 2. mijenja se i glasi:

»2) materijalna imovina u obuhvatu Međunarodnoga standarda financijskog izvještavanja 5 Dugotrajna imovina namijenjena prodaji i prekinuto poslovanje,«.

U stavku 3. riječi:

»Uredbom Komisije (EZ) br. 1126/2008 od 3. studenoga 2008. o usvajanju određenih međunarodnih računovodstvenih standarda u skladu s Uredbom (EZ) br. 1606/2002 Europskog parlamenta i Vijeća (SL L 320, 29. 11. 2008.)«

zamjenjuju se riječima:

»Uredbom Komisije (EU) 2023/1803 оd 13. kolovoza 2023. o usvajanju određenih međunarodnih računovodstvenih standarda u skladu s Uredbom (EZ) br. 1606/2002 Europskog parlamenta i Vijeća (Tekst značajan za EGP) (SL L 237, 26. 9. 2023.)«.

Članak 5.

Ova Odluka objavljuje se u »Narodnim novinama« i stupa na snagu 1. siječnja 2025.

O. br.: 451-091/12-24/BV

Zagreb, 16. prosinca 2024.

Guverner
 Boris Vujčić, v. r.